27/07/2011 | Administración LocalMunicipal
Sobrado
Organizacion municipal mandato 2011/2015

Constituída a Corporación municipal o día 11 de xuño de 2011, e celebrado o día 8 de xullo de 2011 o pleno extraordinario á que fai referencia o artigo 38 do Real Decreto 2568/1986 de 28 de novembro, publícanse os extractos dos seguintes acordos relativos á nova organización do concello de Sobrado: 1.- EXISTENCIA DA XUNTA DE GOBERNO LOCAL: Aprobouse a existencia da Xunta de Goberno neste concello para o mandato 2011/2015 (art.20.1 Lei 7/1985, de 2 de abril) que estará integrada polo Alcalde e por un número de concelleiros non superior a un tercio do número legal de membros da Corporación.2.- DELEGACIÓNS DE COMPETENCIAS PLENARIAS NA XUNTA DE GOBERNO LOCAL: O Pleno aprobou, por maioría absoluta, realizar as seguintes delegacións xenéricas de competencias plenarias na Xunta de Goberno Local: 1º.- Exercicio das accións xudiciais e administrativas e a defensa da Corporación en materias de competencia plenaria.2º.- A declaración de lesividade dos actos do concello.3º.- A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do Orzamento e as de tesourería cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior.4º.- As competencias como órgano de contratación respecto de contratos de obras, subministros, servizos, xestión de servizos públicos, contratos administrativos especiais e contratos privados cando o seu importe supere o 10% dos recursos ordinarios do orzamento, e en calquera caso, os seis millóns de euros, incluídos os de carácter plurianual cando a sua duración sexa superior a catro anos, e os plurianuais de menor duración cando o importe acumulado de tódalas súas anualidades supere a porcentaxe indicada, referida aos recursos ordinarios do orzamento do primeiro exercicio e, en todo caso, cando sexa superior á contía sinalada.5º.- A aprobación dos proxectos de obras e servizos cando sexa competente para a súa contratación ou concesión e cando aínda non estean previstos nos orzamentos.6º.- A adxudicación de concesións sobre bens da Corporación e a adquisición de bens inmobles e dereitos suxeitos á lexislación patrimonial cando o seu valor supere o 10% dos recursos ordinarios do orzamento e o importe de tres millóns de euros, así como a enaxenación do patrimonio, cando o seu valor supere a porcentaxe e a contía indicados, así como as permutas de bens inmobles.7º.- As demáis delegables que as leis confiran expresamente ao Pleno, especialmente as seguintes: - Solicitude de todo tipo de subvencións e axudas económicas. - Recoñecemento extraxudicial de créditos, salvo que non exista partida orzamentaria de imputación adecuada. - Defensa nos procesos contra o concello. - Informes sobre actividades clasificadas suxeitas ao Decreto 133/2008. - - O Pleno recoñece e aproba a dedicación exclusiva do cargo da Alcaldía-Presidencia determinando unha retribución bruta anual de 39.900,00 € que serán aboados en catorce mensualidades. - Aproba o seguinte réxime de asistencias, con efectos desde o día 8 de xullo de 2011, para os membros da Corporación agás os que desempeñen o seu cargo con dedicación exclusiva ou parcial: * Por asistencia a Pleno: 100,00 €. * Por asistencia a Xunta de Goberno Local e Comisións Informativas: 50,00 €. -As indemnizacións rexiránse polo establecido para o grupo 1 no RD 462/2002. A) NOMEAMENTO DE TENENTES DE ALCALDE.- Decreto 34/2011 de data 14/06/2011. Noméanse os seguintes Tenentes de Alcalde: 1º Tenente de Alcalde: D. José Antonio Espiño Rodríguez 2º Tenente de Alcalde: D. Angel Coego Bahamonde 3º Tenente de Alcalde: D. José Ovidio Cabanas Rodríguez B) NOMEAMENTO MEMBROS DA XUNTA DE GOBERNO E DELEGACIÓNS DE ATRIBUCIÓNS NA MESMA. Decreto 41/2011 de data 28/06/2011. Noméanse como membros da Xunta de Goberno aos seguintes concelleiros: D. Omid Krini Ortner, D. Sumaila Ion Cairols Zaldunbide e D. Pedro Carlos Abelard Tisalema Santandres. A Alcaldía delega na Xunta de Goberno Local as seguintes competencias: 1.- Concesión de licenzas urbanísticas e de actividade, agás as que haxan de outorgarse en expedientes de actividades suxeitas a avaliación de incidencia ambiental (recollidas no Decreto 133/2008, do 12 de xuño), e a liquidación de todo tipo de tributos vinculados a tales licenzas.2.- Dispoñer gastos e aprobar facturas que correspondan ao desenvolvemento normal do orzamento dentro dos límites da sua competencia, sen prexuizo do establecido nas bases de execución.3.- Aprobar a oferta de emprego público de acordo co Orzamento e plantilla aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuir as retribucións complementarias que non sexan fixas e periódicas.4.- As aprobacións dos instrumentos de planeamento de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización.5.- As contratacións de obras, de subministros, de servizos, de xestión de servizos públicos, contratos administrativos especiais, e os contratos privados cando o seu importe non supere o 10% dos recursos ordinarios do orzamento nin, en calquera caso, a contía de seis millóns de euros, incluidos os de carácater plurianual cando a sua duración non sexa superior a catro anos, sempre que o importe acumulado de tódalas súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada, agás as que se tramiten como contratos menores.6.- A concesión sobre bens e adquisicións de bens inmobles e dereitos suxeitos á lexislación patrimonial cando o seu valor non supere o 10% dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas.7.- A aprobación dos proxectos de obras e de servizos cando sexa competente a Alcaldía para a sua contratación ou concesión e estean previstos no orzamento.8.- As atribucións que a lexislación do Estado ou da Comunidade Autónoma asignen ó Municipio e non atribúan a outros órganos municipais. Sobrado, 19 de xullo de 2011 O Alcalde, Asdº.- Pedro Guillermo Ruadas Hajib